RosaSensat.org :: Associació de Mestres Rosa Sensat ::\n52a Escola d'Estiu (2)\nEl valor del joc en el quotidià\nEl joc és el terreny sobre el qual l’infant realitza noves descobertes i aprenentatges sobre ell mateix i sobre el món que l’envolta. Suposa una oportunitat per a l’imprevist, per jugar a ser el que som i que no som. Demana la capacitat de reimaginar-se en tant que element que està en constant moviment, que permet formes i estructures diverses.\nLaura Malavasi, coordinadora pedagògica a les escoles infantils d’Itàlia. Col·labora com a formadora amb diferents serveis educatius, ocupant-se d’aspectes com la documentació i la projectació dels espais educatius. Membre del consell directiu del Gruppo Nazionale Nidi Infanzia.\nProf.: Laura Malavasi\nDurada: 4 sessions. Matí i tarda de 9.30 a 13.30 i de 15 a 17.30 h\nCalendari: Del 10 a l'11 de juliol de 2017 (13 hores presencials i 2 hores de treball personal (la persona formadora us donarà detalls a l’inici de la formació))\nEls ambients d’aprenentatge: l’organització del temps, de l’espai i els materials\nRef. 17020451 - Curs complet\nEl curs vol reflexionar sobre el concepte d’infant i el procés d’aprenentatge. Compartirem experiències sobre diferents organitzacions metodològiques tot endinsant-nos en els ambients d’aprenentatge. Treballarem a partir de l’anàlisi de les experiències i dels espais educatius dels assistents, que ens permetran reflexionar al voltant de l’organització del temps, de l’espai i dels materials que es poden oferir per tal de crear espais educatius rics i respectuosos amb els processos dels infants.\nAroa Pareja Solís, mestra d’educació infantil a l’Escola dels Encants de Barcelona. Llicenciada en psicopedagogia, té formació i experiència en el treball per ambients i en l’educació viva.\nCal portar ordinador portàtil i fotografies dels seus espais educatius interiors i exteriors. Una sessió es farà a l’Escola dels Encants.\nProf.: Aroa Pareja\nEt diré un secret molt fi...\nRef. 17020104 - Curs complet\nEscoltar. Mirar. Tocar. Moure’s… i de tot plegat… gaudir-ne.\nEl secret més fi: la música. Una experiència multisensorial on el cos és el protagonista en tota la seva plenitud.\nCantar, ballar, sentir i expressar-se a través de la música i el moviment. Cançons, ritmats, audicions i danses. Moviments fluids i pesants... En vols saber més?\nElena Pereta Simón, mestra de música, psicomotricista, creadora de la companyia Comsona? i col•laboradora en diferents projectes educatius. Actualment organitza tallers de música en família a l’EMM Can Ponsic de Barcelona.\nCal portar roba còmoda.\nProf.: Elena Pereta\nDurada: 4 sessions. Matí de 10 a 13.30 h\nCalendari: Del 4 al 7 de juliol de 2017 (14 hores presencials i 1 hora de treball personal (la persona formadora us donarà detalls a l’inici de la formació))\nJugar, pensar, comunicar i viure per aprendre ciències\nEl curs sorgeix de la necessitat de repensar metodologies i organitzacions per fer possible que els més petits tinguin l’oportunitat d’aprendre ciències. Es tracta de canviar la idea que fer ciències és difícil, aprofitar les situacions de la vida quotidiana i organitzar el temps, l’espai i els materials de manera que es promogui i es valori el joc exploratori, la manipulació, l’experimentació i la comunicació per tal d’afavorir la construcció del coneixement científic.\nM. Teresa Feu Vidal, mestra d’educació infantil i psicopedagoga. Col•labora amb l’Escola Bellpuig de Sant Julià de Vilatorta i amb la Facultat d’Educació de la UVic.\nProf.: M. Teresa Feu\nLa natura com a espai i oportunitat per al joc, la descoberta i l’aprenentatge\nRef. 17020119 - Curs complet\nQuin paper tenen l’espai exterior i la natura amb relació a l’escola? Una oportunitat per reflexionar sobre l’espai exterior i l’entorn, l’acompanyament de l’adult, el joc lliure dels infants i les relacions que s’estableixen.\nTove Jessen Rasmussen, educadora infantil. Actualment coordina l’escola de bosc Skovtrolden (Aarhus, Dinamarca).\nProf.: Tove Rasmussen\nRef. 17020112 - Curs complet\nUna escola lenta per crear una comunitat de vida entre persones adultes i infants que equilibri el pes d’una societat fragmentada. L’escola pot ser un oasi de calma i de bon sentit, on es pot jugar sense «res» i on cal superar el mite de la «productivitat» quantificable. Necessitem organitzar un entorn quotidià amable i ple d’experiències directes, i conrear el plaer de pensar, parlar i raonar junts, tot prenent consciència d’aquells petits aprenentatges que són més difícils de veure.\nGianfranco Staccioli, secretari general de la federació italiana de CEMEA i mestre del Departament de Ciències de l’Educació i de Psicologia de la Universitat de Florència.\nPenny Ritscher, escriptora experta en temàtiques d’infància.\nProf.: Penny Ritscher, Gianfranco Staccioli\nMúsica en moviment: desenvolupant la musicalitat en les primeres edats\nBallant, cantant, jugant, improvisant i creant ens endinsarem en un nou repertori de cançons i recitats rítmics amb paraules i sense, de diferents maneres i amb distintes mètriques, prenent com a punt de partida la teoria de l’aprenentatge musical d’Edwin Gordon. Aquesta immersió musical rica i variada ens permetrà desenvolupar la coordinació del moviment, l’escolta, la interacció i el vocabulari musical de l’infant de 0 a 6 anys, i acompanyar-lo en el seu procés cap a la formació del pensament musical: la capacitat de comprendre i expressar-se musicalment.\nAlba Pujol Camins, pedagoga musical, especialitzada en educació musical en edats primerenques. Sòcia de Musicop i professora col•laboradora d’IGEME. Forma part de la companyia de l’espectacle Concerts per a Nadons.\nMarta Dalmau Graupera, graduada en dansa i educació artística. Docent en projectes educatius i d’integració social i creació comunitària a través del moviment.\nProposta adreçada a tota l’etapa d’educació infantil (0-6 anys). Es recomana portar roba còmoda.\nProf.: Alba Pujol, Marta Dalmau\nDurada: 4 sessions. Tarda de 15 a 18.30 h\nQuin adult necessita l’escola que s’organitza per espais temàtics?\nRef. 17020118 - Curs complet\nDarrerament són moltes les escoles que han engegat canvis organitzatius que compten més amb espais i materials. És el que s’ha difós com a «treball per ambients». Però quin paper ha d’assumir l’adult, els equips d’adults que hi treballen?\nAquest curs afrontarà un debat sobre estratègies d’organització dels espais, dels temps, dels moviments d’infants, d’observació i de documentació.\nDavid Altimir Sans, mestre a l’escola pública. Actualment, mestre al parvulari de l’escola Les Pinediques de Taradell.\nCaldrà venir amb algun document en un llapis de memòria per poder fer una breu presentació de la realitat en què treballa cada assistent al curs.\nProf.: David Altimir\nRepensem l’etapa 0-6?\nRef. 17020107 - Curs complet\nProposem pensar, parlar i reflexionar sobre allò que fem a l’escola a l’etapa 0-6, tot partint d’aquells temes que ens interessa canviar o repensar, com ara la gestió del temps, l’organització dels espais i els materials, la importància del joc... Ho farem prenent la teoria com a inici, però exemplificant-la amb propostes concretes i experiències de diverses companyes de la llar d’infants i del parvulari.\nM. Pilar Trabal Piella, mestra d’educació infantil. Formadora del CIFE de la UVic.\nGlòria Mora Mossull, mestra d’educació infantil i màster en ciències experimentals. Formació Waldorf.\nProf.: Pilar Trabal, GlÃ²ria Mora\nSeguint el fil\nRef. 17020115 - Curs complet\nCada escola ha d’anar repensant la seva manera de fer des de la seva pròpia realitat. No hi ha una única manera de fer. A partir de la pràctica diària (de l’experimentació, els espais de joc, els projectes, les converses...) i de la nostra observació atenta dels nens i nenes, pot anar canviant la imatge que tenim dels infants, i per tant del nostre paper i el de l’escola. L’escola hauria de ser un lloc viu i evolucionar amb nosaltres cada dia. Compartirem inquietuds, experiències, reflexions, idees i projectes que ens poden ajudar.\nSílvia Majoral Clapés, mestra de l’escola Parc del Guinardó de Barcelona.\nProf.: Silvia Majoral\nUn espai per als infants?\nCom repensem l’espai dels infants avui? Quines possibilitats de moviment els donem a les nostres escoles? Us oferim un espai de reflexió per analitzar de manera crítica els espais educatius, tot comparant diferents exemples de construcció i disseny d’arreu d’Europa. Una oportunitat per pensar noves aproximacions pedagògiques i noves maneres d’organitzar l’espai dels infants.\nClaus Jensen, pedagog a Aarhus, Dinamarca. Té una àmplia experiència en la recerca i reflexió sobre els espais educatius i en les diferents pràctiques d’escola d’arreu d’Europa.\nCal portar documentació (fotografies, observacions...) dels espais de la nostra escola. Com es mouen en els espais, els infants?\nProf.: Claus Jensen\nA taste of CLIL\nCurs molt pràctic que aportarà idees, recursos metodològics i materials didàctics per implementar petits blocs de continguts en llengua estrangera en les àrees no lingüístiques de primària: visual i plàstica, matemàtiques, medi natural, medi social i educació física. S’iniciarà amb una introducció breu sobre la metodologia AICLE.\nCarme Florit Ballester treballa al CRP Vallès I de Granollers. És formadora d’AICLE de cursos presencials i semipresencials pel Departament d’Ensenyament, CRP i pel Govern de les Illes Balears.\nEl curs s’impartirà en anglès. Cal tenir un nivell equivalent a un B1 per poder seguir els continguts del curs.\nProf.: Carme Florit\nAmb quins llibres...? Per a qui...? Per a què...? O com fer el cim de piràmides, plans i projectes lectors\nRef. 17020120 - Curs complet\nTota l’escola llegeix... amb quins llibres? Com organitzem un club de lectura? Quins llibres són els millors per llegir a l’aula? I per posar a les motxilles?\nI els mestres, què llegim als infants? Què els expliquem? Com triem els llibres? Els de coneixements, els de ficció...\nConfegim el fons de la biblioteca partint de la diversitat, per donar resposta a les necessitats de l’escola. Tipologies, criteris, activitats i nivells lectors seran objecte de debat, amb la intenció d’incidir en l’hàbit lector i donar pistes als mestres per poder abordar piràmides, plans i projectes de lectura.\nAmàlia Ramoneda Rimbau, bibliotecària i especialista en llibres per a infants i joves.\nEl curs es farà a la biblioteca de l’Associació de Mestres Rosa Sensat (avinguda Drassanes, 3, Barcelona).\nProf.: Amàlia Ramoneda\nCLIL in Primary? Yes, we can!\nEl curs ofereix les bases teoricopràctiques de la metodologia AICLE/CLIL per tal de treballar continguts curriculars no lingüístics en anglès a primària. Mitjançant l’anàlisi de materials existents i la creació de nous, es comprova com també és possible obtenir bons resultats a partir d’un altre enfocament.\nSalvador Rodríguez Almendros, mestre especialista en llengua anglesa a primària, professor associat a la Facultat d’Educació de la Universitat de Barcelona i professor del màster «L’ensenyament de l’anglès a l’educació infantil i primària» a la Universitat Ramon Llull-Blanquerna.\nEl curs va adreçat a especialistes d’anglès a primària i a professorat amb coneixements suficients per poder treballar en anglès a l’esola.\nProf.: Salvador Rodríguez\nCompartint el significat del treball per projectes\nRef. 17020457 - Curs complet\nParlarem del treball per projectes a l’educació infantil i primària com a metodologia que permet aprendre de manera globalitzada, utilitzant sabers de diferents disciplines i desvetllant el sentit crític i la motivació intrínseca. La metodologia de les sessions es planteja a partir de la pràctica, abordant els diferents aspectes dels projectes de treball.\nAnna Maria Comas Arbós, llicenciada en Filosofia i Ciències de l’Educació. Forma part de diversos grups de treball de l’ICE de la UAB i de grups de recerca de la UB. Actualment és directora de l’escola La Maquinista de Barcelona.\nProf.: Anna Maria Comas\nParlar de matemàtiques és possible\nCom parlem de matemàtiques a l’escola? Proposem maneres de fer matemàtiques amb el grup per treballar el càlcul i el sentit numèric, entre d’altres, a través del joc cooperatiu.\nParlar i fer matemàtiques també ens ofereix l’oportunitat de desenvolupar la competència lingüística i la competència d’aprendre a aprendre, promovent una visió positiva de les matemàtiques, fomentant activitats que respectin el ritme de cada alumne i valorant les seves aportacions en el conjunt de la classe.\nEva Maria Costafreda García, professora de secundària i cofundadora de +kmates. Ha fet el Màster Universitari de Recerca en Educació (MURE) en l’especialitat de didàctica de les matemàtiques de la UAB i diverses formacions en treball cooperatiu, i altres eines metodològiques.\nMeritxell Lucini Saurina, mestra de primària i cofundadora de +kmates. Coordina les innovacions en matemàtiques del seu centre com a especialista en matemàtiques en escoles internacionals.\nProf.: Eva Maria Costafreda, Meritxell Lucini\nProcediments i tècniques per al domini comprensiu i l’adquisició d’agilitat en el càlcul mental\nTreballarem procediments i estratègies que possibilitin la capacitació per resoldre mentalment les operacions bàsiques des d’un aprenentatge comprensiu fonamentat en la vivenciació i la manipulació. Tractarem també el material multibase com a recurs per a l’aprenentatge matemàtic i estratègies per dominar i aprendre les taules de multiplicar.\nJosep Callís Figueres, professor del Departament de Didàctiques Específiques de la UdG.\nJosep Callís Franco ha estat professor de Didàctica de les Matemàtiques a la UdG.\nProf.: Josep Callís, Josep Callís\nActivitats cooperatives i lúdiques per desenvolupar les competències comunicatives\nTaller que ofereix recursos per planificar i gestionar activitats de grup útils per desenvolupar i millorar les competències orals i escrites. Partint d’estratègies de gamificació i d’un enfocament cooperatiu, experimentarem i valorarem plegats diverses seqüències didàctiques.\nLa reflexió sobre cada experiència ens anirà conduint cap a criteris generals que ajuden a dissenyar activitats d’enfocament competencial, cooperatives i lúdiques, adequades a cada context, tenint en compte els destinataris i els objectius d’aprenentatge.\nGlòria Sanz Pinyol, professora de llengua i literatura a l’Institut Jaume Vicens Vives de Girona i professora associada a la Facultat d’Educació i Psicologia de la UdG.\nMaria Fernández Pou, professora de llengua catalana de l’Institut Pere Alsius de Banyoles i professora associada de la Universitat de Girona.\nProf.: Maria Fernández, Glòria Sanz\nActivitats i estratègies per a la competència científica: projectes d’indagació, controvèrsies i avaluació d’habilitats científiques\nEl curs ofereix una visió pràctica sobre el desenvolupament de la competència científica, fent propostes d’activitats en diversos eixos: el treball al laboratori (i la indagació i naturalesa del coneixement científic), el treball per projectes (estudis de cas), les TIC (laboratoris virtuals), la relació ciència-societat (controvèrsies sociocientífiques) i l’avaluació (avaluació d’habilitats científiques).\nJordi Domènech Casal, professor de secundària a l’Institut Marta Estrada de Granollers. Participa al grup de treball d’ensenyament de les ciències EduWikiLab i al Projecte C3. Assessor del projecte EngagingScience de la UB i membre del grup LIEC de la UAB.\nProf.: Jordi Domènech\nEl currículum competencial i les metodologies actives\nRef. 17020229 - Curs complet\nL’últim decret de Secundària ens empeny a treballar per àmbits competencials. El seu propòsit ens convida a reorientar l’acció tutorial: com acollim els alumnes i els acompanyem de primer fins a quart des d’una perspectiva compartida? També ens demana revisar les pràctiques d’aula: com podem programar-les de manera competencial? Quines metodologies actives afavoreixen la consecució d’aquesta nova mirada? I finalment, quina avaluació vertaderament formativa i orientadora ens garanteix l’èxit del procés?\nSílvia Martínez Grau, Francesc Gomila Lluch, Roser Grivé Solé, pertanyen al projecte Balma Educativa. Són assessors i formadors d’equips i escoles que volen iniciar un procés de millora continuada de la seva pràctica.\nProf.: Sílvia Martínez\nEl treball globalitzat a l’institut\nRef. 17020114 - Curs complet\nReflexionarem sobre quines propostes, com ara el treball globalitzat, situen l’alumne en el centre del seu propi procés d’aprenentatge, i tenen en compte els seus interessos i motivacions. Desconstruirem un projecte ja portat a terme per poder analitzar-ne l’estructura, i en crearem un de nou. Treballarem de manera cooperativa des del vessant més pràctic i aplicable.\nMeritxell Monteys Castell, professora de secundària amb experiència en equips directius i en la coordinació i aplicació del treball globalitzat a l’aula. Membre de la Xarxa de Centres Innovadors de l’ICE de la UAB i de formadors de treball per projectes.\nAnna Casals Martorell, professora i coordinadora de treball globalitzat. Membre de la Xarxa de Centres Innovadors de l’ICE de la UAB i de formadors de treball per projectes.\nLa formació va dirigida a professionals de l’educació que volen transformar la metodologia de la seva aula i necessiten eines per poder-ho dur a terme.\nProf.: Anna Casals, Meritxell Monteys\nTreballem globalment per evitar la parcel·lació dels aprenentatges\nRef. 17020122 - Curs complet\nPresentarem com treballar globalment els coneixements que els joves d’avui necessiten, uns estudiants que es troben davant d’un futur no previsible, als quals els caldran unes competències que els preparin per al que la societat ens demana actualment i per al demà immediat.\nPer tant, parlarem dels canvis en les metodologies, en la distribució dels espais i dels temps, de la importància del treball en equip i de com avaluar perquè ajudi els aprenentatges i no es quedi només en una qualificació.\nComptarem amb professorat d’instituts públics que ja està treballant globalment: Institut Quatre Cantons, Institut Viladomat i Institut Maria Espinalt.\nJoan M. Girona Alaiza, mestre i psicopedagog jubilat. Membre del consell de formació de Rosa Sensat, ha treballat en centres anomenats d’especial dificultat (la Mina, Sant Roc), i va dirigir el programa d’educació compensatòria.\nProf.: Joan M. Girona\nAcollir, entendre i respectar la realitat trans* també a l’escola\nGènere, identitat sexual, transsexualitat... què en sabem de tot això com a mestres? Tenim eines per acollir i entendre els infants i joves trans*?\nAquest curs vol ser un primer apropament a la realitat trans*: terminologia, falsos mites, canvis corporals, legislació, prejudicis... Membres de l’Associació de Famílies de Menors Transsexuals Chysallis us acompanyarem en aquest descobriment de la diversitat en el seu sentit més ampli.\nSoraya Vega Sandín, llicenciada en Psicologia per la UAB. Especialitzada en acompanyament terapèutic a persones trans i amb identitats diverses, treballa com a psicoterapeuta a Trànsit, unitat de la cartera de serveis de l’ICS d’informació i assessorament de la salut per a persones trans*.\nNac Bremón Fernández-Ayala, dissenyador gràfic. Activista trans independent, col·labora en diferents associacions, com ara Generem! o Chrysallis, i és membre de la Plataforma Trans*forma la Salut.\nAmb la col·laboració de L'AFM Chrysallis Catalunya\nProf.: Soraya Vega, Nac Bremón, Marta Ordóñez\nBioconstrucció a (l’espai exterior o interior de) les escoles\nRef. 17020230 - Curs complet\nVolem oferir sessions teòriques i pràctiques de coneixement i apoderament en l’ús dels materials naturals en la construcció d’espais, per tal d’aconseguir entorns saludables. En tractar-se d’una formació pràctica es podran replicar les dinàmiques apreses als centres incorporant sessions d’aprenentatge manual a les escoles que permetin conèixer, construir i manipular creativament materials locals propis del país.\nArnau Bujons Tomàs, arquitecte, responsable del projecte Casetadepalla de formació, difusió, assessorament i elaboració de projectes en bioconstrucció. Membre professional de la Red de Construcción con Paja. Permacultura i hort ecològic.\nEl taller serà eminentment pràctic. Cal dur paper i boli per prendre apunts, càmera i roba per embrutar-se.\nProf.: Arnau Bujons\nCompartim i construïm el canvi educatiu. Repensant l’educació avui.\nRef. 17020172 - Curs complet\nQuina és la relació entre el que fem i el que diem a l’escola? Les nostres pràctiques educatives estan basades en com les persones aprenen? Com organitzem els espais, els temps i els materials? Com són les relacions, els rols i la participació dels diferents agents educatius en els processos de canvi i de transformació?\nUs oferim un espai de reflexió compartida, amb la finalitat de crear espais i temps de diàleg. Una oportunitat per definir l'educació que volem, de deconstruir i tornar a construir, compartint les opcions de canvi que es generen avui en el món educatiu. De preguntar-nos quin és el camí de l'escola, cap on va i cap on volem que vagi l’educació, en definitiva reflexionar i debatre. Com és i com ha de ser l'educació d'infants i joves avui per la societat del segle XXI.\nCoordinat pel Servei de Formació de l'Associació de Mestres Rosa Sensat.\nRef. 17020273 - Curs complet\nContes, llibres i oralitat\nRef. 17020235 - Curs complet\nTenim clar que els nens i nenes, els nois i les noies han d’anar ben alimentats de relats que contribueixin a enriquir la seva dieta literària i idiomàtica. Els adults que ens hi dediquem des dels diversos àmbits tenim força eines al nostre abast per fer-ho possible. I ens cal dominar-les a bastament per fer la feina ben feta. Podem (i sabem) explicar? Llegir textos en veu alta? Mostrar imatges? Seduir? Presentar? Picar la curiositat? Recitar? Cantar? Acompanyar? Fer estimar la literatura? La llengua? Com ens ho fem per renovar-nos? Per formar-nos i informar-nos?\nRoser Ros Vilanova, doctora en pedagogia, escriptora, narradora, professora de la URL, presidenta de Tantàgora.\nMagalí Homs Ros, dissenyadora d’interiors, directora de Tantàgora.\nProf.: Roser Ros, Magalí Homs\nLaboratori de dibuix\nEn aquest taller d’art gaudirem del dibuix com a eina d’experimentació i recerca, desenvolupant tant les capacitats expressives amb el traç directe i espontani com les conceptuals del traç conscient. Durant les sessions es treballaran seqüències intenses d’exercicis, on cada dibuix inspira el següent. Són laboratoris diferenciats per temes (natura, abstracció) i tècniques: carbó, pastel, guaix, monotip... Cada un es recolza en diferents artistes i tendències de l’art contemporani.\nEs dibuixarà sobre papers reciclats, que es muntaran en una llibreta enquadernada amb el mètode japonès.\nMargarita Mascaró Pérez, artista i formadora d’art per a adults. Ha estat professora de secundària a diferents centres públics.\nEs recomana portar roba que es pugui embrutar i, en cas de tenir-ne, que cadascú porti el seu propi material artístic, com pinzells i aquarel·les.\nProf.: Margarita Mascaró\nLlegim àlbums sense paraules: zooms, circulars, metamorfosis i àlbums corals\nLlegirem una selecció d’àlbums sense mots i farem activitats, fàcilment adaptables per treballar amb infants i joves, per comprendre’n el funcionament. En l’edició passada vàrem analitzar com es comunicaven els personatges dels àlbums sense mots, vàrem veure néixer ciutats, vàrem descobrir que el plec del llibre podia ser significatiu, i vàrem conèixer àlbums que obrien portes a altres mons. Aquesta edició la dedicarem a conèixer històries circulars, zooms, formes que es transformen, i àlbums corals que expliquen alhora moltes històries.\nEmma Bosch Andreu, professora de Didàctica de l’Educació Visual i Plàstica de la Universitat de Barcelona, membre del Seminari de Bibliografia Infantil i Juvenil i coordinadora del grup de treball «Il•lustrem-nos» de l’Associació de Mestres Rosa Sensat.\nEs repeteixen continguts del curs «Imatges que parlen de... Cinc itineraris entorn dels àlbums sense mots» (2012). e realització: Aquesta formació es realizarà a la Biblioteca de l'Associació de Mestres Rosa Sensat. Avinguda de les Drassanes, 3 de Barcelona)\nProf.: Emma Bosch\nL’escola inclusiva: eines, mètodes, estratègies i recursos pràctics\nRef. 17020117 - Curs complet\nEl curs vol compartir eines, mètodes i estratègies que han de permetre a l’alumne amb discapacitat aprendre a l’escola ordinària. S’enfocarà el tema partint de casos pràctics emmarcats en un marc teòric que ens ha d’ajudar a posar en marxa un projecte d’escola inclusiva. Treballar de forma dinàmica el pla individual ens ha de servir per caminar cap a una nova perspectiva de la inclusió.\nEfrèn Carbonell Paret, psicòleg i director d’Aspasim.\nNúria Capellas Micó, mestra, logopeda, coordinadora del Centre de Recursos a l’Escola Inclusiva Aspasim.\nEl curs vol compartir experiències, recursos i mètodes que ajudin en l’aprenentatge de tots els alumnes en el marc de l’escola inclusiva.\nProf.: Efren Carbonell, Núria Capellas\nAquest curs està destinat a aquelles persones que estiguin interessades en el món de la percussió, la música i el ritme. Treballarem la coordinació de les diferents parts del cos a partir d’exercicis rítmics tant grupals com individuals, i de coreografies acompanyades amb música i percussió.\nNúria Cela Hortal, ballarina de claqué i de percussió corporal i pallassa. Forma part de la companyia de claqué i percussió africana Camut Band. El 2005 crea la seva pròpia companyia, Klakjón. És formadora en diferents escoles del país.\nProf.: Núria Cela, Jacinto Enrique Cuadros\nCalendari: Del 4 al 7 de juliol de 2017 (14 hores presencials i 1 hora de treball personal (la persona formadora us donarà detalls a l’inici de la formació).)\nRepensant l’organització de l’espai i el temps a l’escola i el paper del mestre\nRef. 17020108 - Curs complet\nA què obeeix l’organització majoritàriament acceptada de l’espai i el temps escolar? A quin model de societat respon? La transformació del model d’escola i la concepció actual de l’aprenentatge és possible dins d’aquesta organització? Una vegada més necessitem una intervenció creativa, lliure d’estereotips, trencadora amb els convencionalismes però reflexiva i coherent. Dins d’aquest context pensem també en un nou perfil de mestre que se senti integrat en el projecte dels seus alumnes, i que gaudeixi de seguir aprenent conjuntament amb les ments més creatives i fresques d’infants i joves.\nCarme Alemany Miralpeix, mestra jubilada. Ha treballat els últims 34 anys a l’escola El Roure Gros de Santa Eulàlia de Riuprimer. Col•labora al Consell de Formació de l’Associació de Mestres Rosa Sensat.\nEloi Arisa Alemany, mestre de primària.\nProf.: Eloi Arisa, Carme Alemany\nAtencions quotidianes i joc en la primera infància\nRef. 17020232 - Curs complet\nCurs destinat a reflexionar sobre la relació entre les atencions quotidianes i el joc infantil en l’etapa de 0 a 3 anys, a partir d’interrogants com: què entenem per atencions quotidianes? com influeixen aquestes atencions en el desenvolupament del joc? quines són les actituds i accions adultes que poden afavorir el joc i/o l’activitat autònoma? quins són alguns dels aspectes clau en el desenvolupament del joc? com podem dissenyar espais, temps i materials que propiciïn el desplegament del joc? què impliquen per a la infància el joc i les atencions?\nAndrea Macarena Abarca Bobadilla, mestra d’educació especial, especialista en desenvolupament infantil primerenc, psicomotricista i màster en Educació i Salut en la Vida Quotidiana. Integrant del Grup Pikler-Lóczy de Rosa Sensat. Treball directe amb famílies i professionals.\nProf.: Andrea Macarena Abarca\nEstimular o sobreestimular. Com educar infants sense estrès\nRef. 17020447 - Curs complet\nUna proposta teòrica i pràctica basada en les aportacions de la pedagogia Waldorf i la visió pikleriana. Farem un recorregut pel desenvolupament dels sentits, fent una reflexió sobre la pràctica educativa tant a casa com a l’escola en l’etapa infantil (de 0 a 6).\nSònia Kliass Kliass, psicòloga especialista en desenvolupament infantil.\nCal portar roba còmoda i una tovallola gran.\nProf.: Sònia Kliass\nLa mirada matemàtica a l’escola bressol\nEls infants de 0-3 anys mostren una curiositat natural per les matemàtiques. En els seus jocs de manipulació, experimentació i exploració fan de manera espontània agrupacions, classificacions, comparacions... Els adults generem conflicte cognitiu, reptes i noves oportunitats d’aprenentatge a partir de les accions dels infants. Si afinem la nostra mirada per identificar i interpretar accions matemàtiques en situacions de la vida quotidiana i en el joc espontani dels infants de 0-3 anys, podrem donar continuïtat a les seves experiències.\nMercedes (Alicia) López Rodríguez, mestra d’educació infantil i llicenciada en Pedagogia. Col·labora en el grup de treball «Ètica i estètica a les escoles infantils de Reggio Emilia» de Rosa Sensat.\nProf.: Mercedes (Alicia) López\nDurada: 4 sessions. Tarda de 16 a 19 h\nCalendari: Del 4 al 7 de juliol de 2017 (12 hores presencials i 3 hores de treball personal (la persona formadora us donarà detalls a l’inici de la formació))\nLas relaciones en la escuela infantil. Vínculo y autonomía\nRef. 17020275 - Curs complet\n¿Qué relaciones se establecen entre niños y adultos, respetando los vínculos familiares? ¿Qué herramientas utilizamos para crear espacios para los encuentros y para los distintos momentos vividos juntos? Se propone una reflexión común sobre la utilidad de la aproximación pikleriana en relación al rol de la educadora y al desarrollo óptimo de la personalidad de los niños.\nEszter Mózes, psicóloga. Actualmente es la responsable de formación en la Fundación Lóczy, en Budapest (Hungría). Acompaña grupos de familias y forma maestros y educadores de la pequeña infancia.\nMans que esperen, paraules que acompanyen\nRef. 17020239 - Curs complet\nUna proposta per reflexionar sobre la intervenció i la no intervenció de la persona adulta que acompanya. Quin paper tenim i quines eines ens poden servir per acompanyar els infants en els seus processos de desenvolupament i aprenentatge? Com organitzem espais, materials i temps, com acompanyem en els diferents moments de la vida quotidiana, durant el joc lliure, en els moments de cures, en les situacions de conflicte? Com són les mans, la mirada i les paraules que acompanyen, com deixar temps i espai perquè les experiències i vivències dels infants siguin significatives?\nAlidé Tremoleda Panyella, educadora infantil de l’EBM J. M. Céspedes, té experiència a l’Escola Waldorf de Vic i al projecte d’educació viva La Pasta de Sal d’Olot, i està fent la formació de pedagoga Pikler a l’institut Pikler de Budapest.\nProf.: Alidé Tremoleda\nSi hi creus és possible\nL’oportunitat de traspassar el mirall i veure una altra escola, una altra manera de fer i d’entendre la cultura de la infància és un privilegi. L’experiència viscuda a Reggio Emilia deixa una petjada que fa concebre l’escola amb una altra mirada: la mirada i el convenciment que una altra escola és possible.\nNatàlia Grifé Sánchez, mestra d’educació infantil, formada a les escoles infantils de Reggio Emilia amb una estada de sis mesos. Actualment treballa a l’etapa 0-3, i col•labora en el grup de treball «Ètica i estètica a les escoles infantils de Reggio Emilia» de Rosa Sensat.\nProf.: Natàlia Grifé\nRef. 17020103 - Curs complet\nEl curs vol fomentar la reflexió sobre l’aprenentatge inicial de la lectura i l’escriptura per tal de millorar les pràctiques que es duen a terme amb els nens i nenes. Es treballarà amb la perspectiva d’establir criteris rigorosos i útils per dissenyar contextos d’aprenentatge rics i motivadors per als infants que comencen a llegir i a escriure.\nMontserrat Fons Esteve (coordinació), mestra i doctora en Pedagogia. Professora de la UB, membre del grup de recerca PLURAL i del grup de formadors de l’ICE de la UAB «Llegir i escriure», compagina la seva feina amb la formació permanent del professorat.\nMireia Pérez Peitx, mestra i doctora en DLL. Forma part del grup PLURAL i del grup «Llegir i escriure» de l’ICE de la UAB.\nAquest curs el durà a terme l’equip de formadors de l’ICE de la UAB «Llegir i escriure».\nMés informació, Més informació\nProf.: Montserrat Fons, Mireia Pérez\nDissenyar espais educatius\nRef. 17020102 - Curs complet\nL’organització de l’espai influeix en aquells que l’habiten; és necessari reconèixer-lo com a agent d’aprenentatge i com a lloc de descoberta, meravella, exploració i creació. Aquest reconeixement ha d’anar acompanyat d’una revisió sobre la imatge de la infància i de l’educació, per tal de dissenyar espais de qualitat que donin resposta a les necessitats i els interessos dels infants, que acullin múltiples formes d’aprenentatge i que generin un ambient amable i cuidat.\nJenny Silvente González, mestra d’educació infantil, experta en psicomotricitat, i impulsora del projecte «Veure Pensar Sentir».\nEs demana a les persones participants portar fotografies dels espais de l’escola.\nProf.: Jenny Silvente\nRef. 17020237 - Curs complet\nEs tracta de construir conjuntament un discurs propi, basat en evidències i en la reflexió compartida, sobre els projectes de treball. Farem una investigació conjunta sobre «Com sabem que un projecte és un bon projecte?».\nVíctor Manuel Guillamon Gómez, mestre d’educació primària, membre del grup de treball «Pensem i compartim un canvi metodològic» de Rosa Sensat i formador de mestres sobre treball per competències.\nCarme Pablo Puig, coordinadora del grup de treball «El treball per projectes» de Rosa Sensat i assessora de projectes a diferents centres.\nProf.: Carme Pablo, Víctor Manuel Guillamon\nLa psicomotricitat des d’una mirada interdisciplinària\nLa psicomotricitat és una disciplina que, basant-se en una concepció global de la persona, acompanya el seu desenvolupament harmònic abordant les interaccions que es produeixen entre els seus àmbits motrius, cognitius, socials i emocionals. Aquesta visió holística ens porta a establir connexions interdisciplinàries entre la psicomotricitat i altres disciplines en el context escolar que poden aplicar-se a l’etapa d’educació infantil i primària. En aquest curs es viuran corporalment aquestes relacions fent sessions pràctiques psicomotrius interdisciplinàries basades en el joc espontani.\nLaura Moya Prados, mestra d’educació infantil, psicomotricista i psicopedagoga. Coordina el postgrau en Desenvolupament Psicomotor de 0 a 8 anys de la Universitat Autònoma de Barcelona i és membre del Grup de Recerca en Educació Psicomotriu d’aquesta universitat.\nFrancisco Cortés Ferrero és mestre d’educació física i membre del Grup de Recerca en Educació Psicomotriu de la Universitat Autònoma de Barcelona.\nProf.: Laura Moya, Francisco Cortés\nL’enfocament pedagògic dels patis i jardins a les escoles d’educació infantil i primària\nQuins són els valors, la filosofia, els recursos que ens fan pensar en els espais exteriors? Com és i com podríem enriquir-lo i equipar-lo? Es proposa imaginar i organitzar l’entorn atenent a cinc funcions: autonomia, socialització, creativitat, jocs d’aventura i vegetació. Aquestes funcions cal materialitzar-les; cal planificar i organitzar l’espai en les àrees de joc,\nque siguin compartides i reconegudes pels infants, que disposin d’estructures fixes, però també els han de permetre moure’s en llibertat, crear i descobrir, conviure amb altres infants i adults i construir un lloc de vivències inoblidables.\nAmilcare Acerbi, pedagog. Fins al 2002, va ser coordinador dels serveis educatius de Cremona, Pavia i Torí. També ha col·laborat en el disseny de parcs i edificis educatius, com el Parco della Fantasia, inspirat en la Grammatica della fantasia de Gianni Rodari.\nProf.: Amilcare Acerbi\nL’escola dels infants. Caminant cap a una educació més respectuosa\nRef. 17020227 - Curs complet\nQuantes vegades fem les coses perquè sempre s’han fet així...? El temps passa i l’educació s’ha d’anar reinventant. Aquesta proposta vol ajudar a reflexionar sobre el fer a l’escola. Parlarem sobre com els espais, els materials i el paper dels adults que acompanyem poden ser, o no, respectuosos davant els processos individuals dels infants. Una oportunitat per repensar l’escola i per reflexionar sobre com ens posicionem davant un canvi de mirada per fer-la més respectuosa.\nCristina Pons Aguilera, mestra d’infantil i directora de l’escola Vall de Néspola de Mura.\nProf.: Cristina Pons\nPropostes creatives a l’abast dels infants\nUn tast de propostes artístiques on podrem experimentar amb el medi natural com a eina creativa al nostre abast o conèixer l’obra d’artistes de referència, entre d’altres. Es vol oferir un ventall de recursos pràctics que vinculin l’art amb l’experimentació i el gaudi, tot afavorint que la tècnica estigui al servei de l’experimentació personal.\nLaia Amargós Sans, mestra del Carrau Blau, de Sant Just Desvern, i mestra d’activitats artístiques a les escoles públiques del Baix Llobregat. Llicenciada en Història de l’Art i mestra d’educació especial. Màster de tallerista fet a Reggio Emilia.\nDavid Sánchez Sanabria, mestre del Carrau Blau, tallerista de ceràmica i plàstica a Sant Just Desvern i terapeuta artístic i escultor titulat a l’Escola Llotja de Barcelona.\nCal portar una bata o camisa vella.\nProf.: Laia Amargós, David Sánchez\nRecorreguts de vida: els ambients d’aprenentatge a l’escola Els Pinetons\nRef. 17020228 - Curs complet\nUn dels eixos del projecte d’escola Els Pinetons de Ripollet són els ambients d’aprenentatge per a infants entre els 3 i els 8 anys. La idea de recorregut ens remet a una idea de continuïtat, d’un temps que va possibilitant la creació d’aprenentatges... El curs vol ser una oportunitat per tal de compartir les certeses, els dubtes i els neguits de l’equip de mestres al voltant dels ambients. Des d’un vessant pràctic, volem mostrar quina és la realitat del nostre dia a dia tot proposant una reflexió compartida.\nGemma Núñez Ponsa, mestra d’educació infantil i psicopedagoga\nProf.: Gemma Núñez\nTransformar e innovar el trabajo por proyectos en la escuela\nEl curso se propone como una ocasión para reflexionar sobre las posibilidades que nos ofrece el trabajo por proyectos en la escuela. Es una oportunidad para ofrecer contextos de aprendizaje ricos a los niños y niñas que educamos, y para construir conocimientos significativos.\nGino Ferri, formador y asesor educativo.\nProf.: Gino Ferri\nDurada: 4 sessions. Matí i tarda de 10 a 13.30 i de 15 a 18.30 h\nCalendari: Del 4 al 7 de juliol de 2017 (28 hores presencials i 2 hores de treball personal (la persona formadora us donarà detalls a l’inici de la formació)\nAproximació del Món Maker a l’escola\nEl Món Maker és un moviment que dona eines als ciutadans perquè siguin capaços de crear tecnologia i no només ser-ne mers consumidors. A l’escola aquest moviment també pot aportar molt, ja que amb aquesta filosofia es treballa des de l’aprenentatge significatiu i el pensament creatiu que implica plantejar diverses solucions a un problema i tractar de millorar.\nProposem fer una sèrie de tallers pràctics oferint eines i les seves reflexions pedagògiques per a les etapes de primària i secundària, per tal que mestres i professors s’animin a posar en pràctica aquesta filosofia.\nPedro Antonio Fábrega Pérez, mestre d’educació especial a l’escola pública Agnès Armengol de Sabadell, coordinador TAC i membre de la comunitat Vailets HackLab.\nNo cal experiència prèvia en el Món Maker, i s’assessorarà en la recerca de les eines i materials necessaris per elaborar les activitats a l’aula.\nProf.: Pedro Antonio Fábrega\nAvaluació formativa-formadora: l’avaluació per a la millora dels aprenentatges\nL’avaluació al servei de l’aprenentatge és un conjunt d’eines i estratègies que afavoreixen que l’alumne entengui què s’espera que aprengui, rebi feedback sobre la qualitat esperada de la seva feina, aprengui dels errors i s'involucri en les tasques escolars. En definitiva, que aprengui més i millor.\nAlfons Espinosa Miró, Mercè Mas Ferrer i Mar Tarrés Campreciós són membres del grup de treball de Rosa Sensat «Avaluar per aprendre».\nProf.: Mercè Mas, Alfons Espinosa, Mar Tarrés\nEl joc i la gamificació per repensar la vida a l’escola i a l’institut\nJugar és comunicar, experimentar i relacionar-se; per aquest motiu és una eina ideal en qualsevol entorn educatiu. La gamificació educativa és la manera de transformar qualsevol situació d’aprenentatge en una experiència de joc.\nEn aquest taller descobrirem recursos i eines per transformar qualsevol proposta educativa en una experiència de joc, i es crearan propostes pràctiques a la mida dels participants.\nOriol Ripoll Gonzalez, professor de disseny de jocs a Enti, el grau de videojocs de la Universitat de Barcelona, i creatiu a Jocs al Segon, una consultora dedicada a generar jocs i experiències gamificades per a projectes educatius i de comunicació.\nEs recomana als participants fer un llistat de tots els jocs que coneixen i que han aplicat a l'aula.\nProf.: Oriol Ripoll\nMatemàtiques més enllà de la pissarra\nLes matemàtiques escolars no viuen tan sols a la pissarra, en els llibres de text o en els quaderns d’exercicis. També viuen en tot el que ens envolta i es poden fer descobrir als infants i joves des de l’experiència.\nLes quatre sessions tindran un component molt pràctic i es proposaran presentar recursos de caire experimental que puguin ser útils per a l’educació matemàtica en diversos nivells. Cadascuna de les sessions, que tindran certa independència entre elles, se centrarà en un bloc temàtic.\nAnton Aubanell Pou, membre del GDFMUB i del Mmaca, ha estat professor de matemàtiques a secundària i de didàctica de les matemàtiques a la Facultat de Matemàtiques de la UB.\nSergi Murià Maldonado, professor de matemàtiques a secundària, professor de didàctica de les matemàtiques de la Facultat de Matemàtiques de la UB.\nProf.: Sergi Muria, Anton Aubanell\nPicasso, Miró, Dalí i Tàpies: una aproximació a les seves col·leccions\nConeixerem la vida i l’obra de Picasso, Dalí, Miró i Tàpies, i també la història, l’arquitectura i les col·leccions dels seus museus. Us proposarem tallers i propostes artístiques per incentivar la creativitat d’infants i joves tot visitant els museus d’aquests artistes.\nAnna Pou van den Bossche, professora d’Història de l’Art a l’escola d’Història de l’Art de Barcelona, i presentadora i creadora de continguts de programes d’art a BTV i TV3, com Tot Art i Àrtic.\nProf.: Anna Pou\nProgramació i robòtica educativa en el treball basat en projectes\nDurant aquest curs ens introduirem al món de la programació i la robòtica educativa fent servir com a base l’entorn de programació de Scratch i usant diferents ginys i robots (LEGO WeDo, MakeyMakey, Aisoy...). Veurem com podem combinar la tecnologia amb les altres disciplines i així elaborar projectes STEAM (Ciència, Tecnologia, Enginyeria, Art i Matemàtiques). No són necessaris coneixements previs de programació ni robòtica.\nFrank Sabaté Salazar, mestre a l’Escola Projecte de Barcelona. Expert en programació d’ordinadors a l’aula i robòtica educativa.\nÉs imprescindible dur ordinador portàtil amb el navegador actualitzat (Firefox, Chrome, Safari, etc.).\nProf.: Francesc Sabaté\nTreball col·laboratiu i gestió de conflictes\nRef. 17020110 - Curs complet\nLa proposta de formació té com a objectiu analitzar i donar eines de detecció i intervenció de les noves situacions de conflicte als centres educatius. Com abordem situacions de bullying, rumors, estereotips, grups juvenils, violència de gènere o conflictes interculturals? Quins són els mecanismes que dificulten els valors de la convivència, la responsabilitat cívica o l’equitat?\nÉs important conèixer i analitzar els paràmetres que utilitzen els infants i adolescents en la relació entre iguals com a eix de construcció de la seva identitat i pertinença, així com la seva relació amb els mitjans de comunicació i les xarxes. La mediació i el treball en xarxa i col•laboratiu suposa una oportunitat per a la gestió de conflictes, i per promoure la participació als centres educatius.\nCelia Premat Katz, professora associada de Treball Social i Antropologia Social i Cultural. Tècnica de convivència en centres educatius i en espai públic, està especialitzada en participació juvenil i en gestió de conflictes.\nProf.: Celia Premat\nVentilem els armaris escolars. Com podem treballar des de l’escola per la prevenció, detecció i intervenció del bullying homofòbic i transfòbic\nL’assetjament escolar és un problema d’especial gravetat. La meitat de les persones LGTBI en són víctimes. Tot i això, la invisibilització d’aquestes situacions fa que sovint passin inadvertides i, si es perceben, a vegades no tenim prou eines per actuar. Disposar d’eines i coneixements per abordar l’assetjament escolar és d’especial importància per a tot tipus de centres.\nTreballarem per incorporar una perspectiva inclusiva amb la diversitat afectivo-sexual i les identitats de gènere, així com per prevenir, detectar i intervenir en casos d’assetjament lgtbifòbic.\nMaria Mena Yuste, psicòloga de l’Associació Conexus, atenció, formació i investigació psicosocials, associació especialitzada en l’atenció, formació i recerca relacionada amb les persones en els àmbits familiar, social i de la salut des d’una perspectiva psicosocial i de gènere.\nProf.: Maria Mena\nÀmbit atenció a la diversitat - VII\nTriant aquesta opció et matricules a les següents activitats:\nL’assetjament escolar és un problema d’especial gravetat. La meitat de les persones LGTBI en són víctimes. Tot i això, la invisibilització d’aquestes situacions fa que sovint passin inadvertides i, si es perceben, a vegades no tenim prou eines per actuar. Disposar d’eines i coneixements per abordar l’assetjament escolar és d’especial importància per a tot tipus de centres. Treballarem per incorporar una perspectiva inclusiva amb la diversitat afectivo-sexual i les identitats de gènere, així com per prevenir, detectar i intervenir en casos d’assetjament lgtbifòbic.\nFormadora: Maria Mena Yuste\nHorari: Del 4 al 7 de juliol, de 15 a 18.30h\nEtapa: Educació Primària i Secundària\nGènere, identitat sexual, transsexualitat... què en sabem de tot això com a mestres? Tenim eines per acollir i entendre els infants i joves trans*? Aquest curs vol ser un primer apropament a la realitat trans*: terminologia, falsos mites, canvis corporals, legislació, prejudicis... Membres de l’Associació de Famílies de Menors Transsexuals Chysallis us acompanyarem en aquest descobriment de la diversitat en el seu sentit més ampli.\nFormadores: Soraya Vega Sandín, Nac Bremón Fernández-Ayala i Marta Ordóñez Castellnou. Amb la col·laboració de L'AFM Chrysallis Catalunya\nHorari: 10 i 11 de juliol, de 9.30 a 13.30h i de 15 a 17.30h\nEtapa: Cursos comuns\nDurada: 30 hores en 8 sessions. Del 4 al 7 de juliol, tarda de 15 a 18.30h + 10 i 11 de juliol, de 9.30 a 13.30 i de 15 a 17.30h\nCalendari: Del 4 a l'11 de juliol de 2017 (28 hores presencials i 2 hores de treball personal (les persones formadores us donaran detalls a l’inici de la formació))\nFormadora: Salvador Rodríguez Almendros\nEtapa: Educació Primària\nObservacions: El curs va adreçat a especialistes d’anglès a Primària i a professorat amb coneixements suficients per poder treballar en anglès a l’escola.\nFormadora: Carme Florit Ballester\nObservacions: El curs s’impartirà en anglès. Cal tenir un nivell equivalent a un B1 per poder seguir els continguts del curs\nÀmbit visual i plàstica - IV\nFormador: Arnau Bujons Tomàs\nObservacions: El taller serà eminentment pràctic. Cal dur paper i boli per prendre apunts, càmera i roba per embrutar-se\nFormadora: Anna Pou van den Bossche\nHorari: 10 i 11, de 9.30 a 13.30h i de 15 a 17.30h\nObservacions: Cal portar una bata o camisa vella\nTema General. Un canvi educatiu inevitable. Reptes i oportunitats (15 HORES)\nTriant aquesta opció t'inscrius a la jornada del Tema General, el 3 de juliol; a les converses, els dies 5 i 10 de juliol i a la formació online de 5 hores. Certificaràs 15 hores de formació.\nEn l’àmbit de l’educació sempre ha estat habitual, amb més o menys intensitat i convenciment, parlar de canvis. Fer-ho obeeix a un aspecte consubstancial a la feina de fer de mestre en el sentit més ampli del terme: la preocupació per adequar la pràctica a les necessitats dels infants i joves. I això obliga a fer una reflexió introspectiva, la qual cosa genera dubtes i qüestionaments i finalment pot arribar a provocar canvis.\nEl Tema General de la 52a Escola d’Estiu de Rosa Sensat té com a eix els canvis inevitables que venen donats pels canvis socials i tecnològics. Lluny de pensar que aquesta inevitabilitat és una llosa, la veiem com una oportunitat: una oportunitat i un repte que ens permeten noves maneres de relacionar-nos, d’establir sinergies, de ratificar-nos en allò que considerem fonamental i d’afavorir la recerca de noves maneres d’entendre el fet educatiu.\nPensem que el Tema General de l’Escola d’Estiu és el marc ideal per debatre i reflexionar sobre «Un canvi educatiu inevitable. Reptes i oportunitats». Us convidem a participar-hi, tots hi som necessaris.\n09.00 a 09.30 h - Acollida\n09.30 a 10.00 h - Inauguració de la 52a Escola d’Estiu\n10.00 a 11.00 h - El valor dels valors. La importància de l’ètica en la formació dels individus\nManuel Delgado, antropòleg i professor universitari\n11.00 a 11.30 h - Pausa\n11.30 a 12.30 h - Cartografies per a una “nova” escola\nMeritxell Bonàs, mestra i professora universitària\n12.30 a 14.00 h - Debat\n14.00 a 15.00 h - Pausa - Dinar\n15.00 a 16.00 h - Debat\n16.00 a 16.30 h - Conclusions en plenari\n16.30 a 17.30 h - Educació, globalització i neoliberalisme\nAnna Quintanas, filòsofa i professora universitària\n17.30 h - Cloenda\nCalendari: Del 3 a l'11 de juliol de 2017 (3 de juliol: jornada Tema General; 5 i 10 de juliol: converses; 5 hores de formació online)\nTema General. Un canvi educatiu inevitable. Reptes i oportunitats (7 HORES)\nTriant aquesta opció t'inscrius només a la jornada del Tema General, el 3 de juliol. Certificaràs 7 hores de formació.\nDurada: 1 sessions.\nCalendari: 3 de juliol de 2017 (3 de juliol de 2017)\nLa galeta maria\nVídeos del curs de titelles d'Esther Prim a l'Escola d'Estiu de Rosa Sensat 2011.


3.194 denúncies per incomplir el confinament i 12.288 vehicles identificats a Catalunya en les darreres 24 hores La República\nACN Barcelona.-El conseller d’Interior, Miquel Buch, ha informat que en les darreres 24 hores s’han aixecat 3.194 denúncies a Catalunya per incomplir el confinament i posar en risc altres persones. […]\nACN Barcelona.-El conseller d’Interior, Miquel Buch, ha informat que en les darreres 24 hores s’han aixecat 3.194 denúncies a Catalunya per incomplir el confinament i posar en risc altres persones. A més, s’han identificat 12.288 vehicles per part del dispositiu format per Mossos, policies locals i Guàrdia Urbana. El conseller també ha explicat que el nombre d’agents confinats a casa ha augmentat a 1.190, i que hi ha 26 policies amb positiu per coronavirus. La circulació a l’Àrea Metropolitana de Barcelona s’ha reduït un 92,7% respecte el diumenge de fa dues setmanes. Buch ha afegit que el departament treballa per oferir una app mòbil per portar el certificat d’autoresponsabilitat sense la necessitat d’imprimir-lo.\nBuch va informar dissabte de 2.805 sancions per incomplir el confinament a Catalunya, una xifra que avui ha estat de 3.194 denúncies més. Pel que fa als vehicles, la xifra ha disminuït lleugerament: de 12.741 identificacions ahir per les 12.288 d’avui. Els efectius dels Mossos confinats a casa eren més de 700 ahir, però avui ja n’hi ha 1.190, i els que han donat positiu per coronavirus han augmentat de 10 a 26 en 24 hores. El conseller ha assegurat que el departament treballa amb “totes les eines” que disposa per afrontar aquesta situació.El titular d’Interior ha explicat que, a hores d’ara, no ha rebut cap missatge del govern espanyol per coordinar el desplegament de més militars en les infraestructures a Catalunya. Alhora, Buch ha afirmat que les mesures de confinament que la Generalitat pot prendre “són les que són”, per la qual cosa ha instat la Moncloa a avalar les peticions del president del Govern, Quim Torra, sobre el confinament total: “Aquesta no és una lluita política ni de partits, sinó una lluita contra una pandèmia”, ha asseverat.En aquest sentit, Buch ha constatat que “així no es pot continuar”, i ha posat com a exemple el canvi d’estratègia d’Itàlia, que finalment ha decidit aturar totes les activitats productives -menys les essencials- per fer front al coronavirus.El certificat d’autoresponsabilitat que impulsa Interior, i que entra en vigor a partir de les 12 hores d’aquesta nit, tindrà una versió digital per poder-la descarregar al mòbil a través d’una app. Es pot trobar a partir d’aquest enllaç: https://interior.gencat.cat/web/.content/home/030_arees_dactuacio/proteccio_civil/consells_autoproteccio_emergencies/Coronavirus/Certificat/certificat_autoresponsable_desplacament_emplenable.pdf.


El Barça supera el Baskonia amb la inspiració de Hanga i amb Mirotic tocat (81-75) - Esport3 - TV3 i Catalunya Ràdio\nHanga és ara mateix l'autèntic motor del líder del grup A\nEl Barça supera el Baskonia amb la inspiració de Hanga i amb Mirotic tocat (81-75)\nEl Barça és el líder imbatut del grup A i ja té pràcticament garantida la classificació per a la semifinal de l'ACB. No ha fet un partit brillant contra el Baskonia, però amb moments de defensa i amb l'empenta de Hanga n'ha tingut prou per guanyar\nXevi Bardolet 21/06/2020 - 23.51 Actualitzat 06/07/2020 - 09.47\nDivendres va ser l'Unicaja i aquest dijous li ha tocat al Baskonia passar pel sedàs defensiu del Barça. Calvari per als de Dusko Ivanovic en el primer quart; 8 pilotes perdudes, anotant només 11 punts i amb algunes cistelles al límit de la possessió. Si els blaugranes haguessin estat encertats en el triple haurien obert un forat important.\nDe fet, els de Pesic guanyaven per 24-11 en l'arrencada del segon periode, però han entrat en un dels col·lapses que ja s'havien vist abans de la pandèmia. S'han precipitat en alguns atacs i han abaixat el llistó defensiu i un jugador rival ha entrat en erupció. Parlem de l'aler nord-americà Shavon Shields, que havia anotat 18 punts en els dos primers partits de la fase final, i n'ha clavat 17 en el segon període.\n42-39 pel Barça al descans i males notícies pels barcelonistes en la represa. Mirotic ha notat molèsties als isquiotibials i s'ha hagut de retirar. També han estat males notícies per al bàsquet, perquè la baixa del montenegrí, el dia fluix cara a cistella també tocat Shengelia i la poca inspiració general -menys Shields, que ha seguit sumant- han provocat un tercer quart molt fluix. S'ha tancat amb un 55-56 per als d'Ivanovic.\nMirotic ha tingut molèsties musculars però ha tornat al partit (ACBPhoto / M. Pozo)\nMirotic ha pogut tornat al partit, però tocat. Qui ha fet revifar el Barça ha estat Adam Hanga, que és l'antítesi del cansament. El "base" tittular indiscutible ara mateix ha anotat 10 punts en un moment -15 punts i 7 assistències en total-, amb una jugada de cantó a cantó acabant amb esmaixada que ha deixat a tothom bocabadat. Ell ha empès la resta, bastant ofuscada fins aleshores. I el Barça ha sumat la tercera victòria en tres partits. Això sí, caldrà veure el peatge que ha paga l'equip amb l'estrebada de Mirotic al tercer quart.


La dansa entra a casa de Gaudí | Núvol\nLa dansa entra a casa de Gaudí\nLa Pedrera es converteix, a partir del 22 d’octubre, en el nucli barceloní del moviment. L’edifici modernista ideat per Antoni Gaudí acollirà una nova edició del cicle Dansa Ara a La Pedrera, on joves creadors i coreògrafs de prestigi coincidiran per mostrar la gran diversitat de la dansa contemporània. El cicle està impulsat amb l’assessorament artístic d’El Graner – Mercat de les Flors i oferirà propostes úniques, estrenes i espectacles adaptats expressament per representar-los a La Pedrera.\nCapricis, d’Àngels Margarit\nL’espectacle Capricis/Site, ideat per Àngels Margarit, donarà el tret de sortida al cicle Dansa Ara a La Pedrera aquest dijous a les vuit del vespre. Inspirada en els 24 Capricci de Paganini, aquesta proposta artística s’apropia de la música del compositor i la trasllada als cossos dels ballarins amb l’esperit de fer-la visible. Capricis/Site va estrenar-se al Festival Grec, però la peça s’adequa a l’escenari de La Pedrera i jugarà amb l’arquitectura de l’edifici integrant-la en la coreografia. De fet, l’espectacle es representa en diversos espais de l’edifici, de manera que el públic seguirà un recorregut i s’anirà trobant amb els ballarins.\nUna altra de les propostes del cicle estretament relacionades amb el públic és A.U.R.A, de la companyia Abast Elàstic formada per Carles Casallachs i Marina Colomina. Aquests dos intèrprets, que també firmen l’obra, s’ofereixen a fer una sessió de pseudoteràpia als espectadors. Amb aquest punt de partida, el muntatge barreja dansa, música i performance en un ritual lúdic, divertit i participatiu on la interacció amb el públic exerceix de columna vertebral de l’obra, que s’estrena el 29 d’octubre. Una setmana més tard arriba a La Pedrera Novembre, una creació de Roser López Espinosa. El treball en grup, la col·laboració i la suma de forces protagonitzen aquest espectacle, que compta amb tres ballarins que busquen construir un paisatge comú abans que arribi el mal temps. Es tracta d’una proposta sobre el sentit de pertinença i de la imaginació que s’ha adaptat per representar-se a La Pedrera i es podrà veure el 5 de novembre.\nNovembre de Roser Lopez Espinosa\nUna de les coreògrafes més reconegudes del país, Sol Picó, també estarà present al cicle Dansa Ara a La Pedrera. L’artista oferirà una conversa coreogràfica el 12 de novembre i explicarà com s’inspira, quins són els seus referents i quins secrets amaguen els seus moviments. Els assistents a la xerrada també la veuran ballar i podran compartir amb ella una copa de vi en un ambient distès i proper.\nEl cicle posarà punt final amb una mostra de talents emergents de la dansa contemporània que tindrà lloc el 19 de novembre. En aquesta iniciativa hi participaran els artistes Joaquín Collado amb Muerte del avestruz, Zaida Torrego amb “Beat’s Dream of Gear”, Catxutxes i Raquel Gualtero amb Brut. Cadascun d’ells oferirà una peça curta d’entre 10 i 20 minuts.\nÀngels Margarit Dansa Ara El Graner Fundació Catalunya-La Pedrera Roser López Espinosa Sol Picó


Antiblavers / El Roder respon a Aitor Marquina (only 71)\n» El Roder respon a Aitor Marquina (only 71)\n#1 22-10-2010 12:29:46\nEl Roder respon a Aitor Marquina (only 71)\nCom aquest xic pren drogues i substàncies psicotròpiques, sempre sembla estar en un estat de contínua sobreexcitació, a banda que no coordina tot el que realment diu. Fa poc ha escrit un post a valenciafreedom en què em "repta".\nAnem a veure, Aitorm Alan (mira que tos pares eren coents per a posar-te eixe nom), el Roder, evidentment, accepta eixa prova de valentia que proposes, i jo te dic on quedarem: A la teua casa. Com ja sabem que vius en el carrer Batxiller (possiblement en el nº 2), digues-nos el nº exacte, el pis i la porta, i el Roder te visitarà quan tu digues. És més, m'acompanyaran unes gents que no saps les ganes que tenen de conèixer-te: gent de Sueca. No te'n recordes? Sí home, on està el Casal Jaume I que assaltares junt amb altres borinots el 14 de desembre de 2007.\nElls, com te dic, tenen moltes més ganes que jo de conèixer-te, i volen demanar-te explicacions de per què assaltares el seu local, i intentares interrompre una conferència privada, que a tu t'importava tres punyetes.\nSi no ens dónes explicacions satisfactòries, entre tots te pegarem una pallissa "de poble", a les que la gent de la capital no esteu acostumats. Jo personalment crec que aquest és l'únic llenguatge que entedreu, i que aquesta serà l'única manera de que els de les JJGAY deixeu de fer el que vos diu Manolo Latorre (però aquest sabem on trobar-lo, així que un dia, quan més tranquil estiga, el visitarem un grup nombrós de gent que també volem demanar-li unes quantes explicacions) i de molestar-nos en definitiva.\nAixí que ja saps, Aitor Alan, he acceptat el teu repte. Ara ets tu, qui has de demostrar el que tots ja sabem: Que ets un cagat i que quan te diuen les coses clares, t'amagues com una rateta en les faldilles de Manolo Latorre i, potser, de la teua germaneta Aida Zoe.\n#2 22-10-2010 15:50:31\nRe: El Roder respon a Aitor Marquina (only 71)\njo m'acabe de donar compte de que em van convidar a galtejar-me fa un mes jejejeje però clar com esta persona "posteja" en valenciafreedom, jo tan feliç sense saber-ho xD\nNo vaig a embrutar les coockies del meu navegador amb semblant merda.\nEntra, registrat i segur que'l podré llegir, de tota manera parlava de si veníeu a donar pel cul al correllengua, però si vols convertir-ho en quelcom personal, tu mateix.\nPaco, desdejune tots els matins prop del jardinet,si no tots, quasi tots, al parc sant Pere no vaig mai perquè no tinc costum, tranquil, no solc fumar canuts, si el veig el diré qui soc a banda de un covard com tu ben be dius, tampoc vaig a buscar a un xafatolls com tu que tinc coses més important que fer, així que faré el que em passe pels collons\nEs que te ous la cosa, el tio se'n va a voreta mar a cridar i vol que jo el senta xD\nI no soc un suposat Saforenc, soc Saforenc no com tu que eres un castellà de merda.\nÚltima edició per saforenc (22-10-2010 16:04:11)\n#3 31-10-2010 13:17:50\nCada volta hi ha més gent que té ganes de conèixer-te, Aitor Alan, gent de Sueca, gent de Gandia, gent de València, gent de tots els llocs on les JJGAV heu tocat els nassos els darrers anys. Tenen tantes ganes que em diuen que ells tenen preferència i que després em toca a mi!\nCom ja sabem on trobar-te, crec que haurem de fer cua, o demanar torn com en la carnisseria!


Batxillerat – MDP Josep Tous\nL’estudiant afronta la seva darrera etapa a l’escola de la mà d’un grup expert de professors/es que treballen amb efectivitat i exigència el contingut del qual s’examinarà finalment a les Proves PAU. El resultat de les mateixes parla per si sol: el 100% dels que s’hi presenten, aproven.\nOferim totes les modalitats del Batxillerat, a la qual cosa sumem un altre avantatge: l’atenció personalitzada. Formem grups reduïts i això ens permet analitzar detalladament el perfil de l’alumne per desenvolupar el seu talent i orientar-lo, sempre amb el suport de l’equip psicopedagògic.\nDurant aquests dos anys, també fem classes per preparar el First Certificate d’Anglès (realitzem l’examen al centre) i el Fit in Deutsch A1 d’Alemany.\nPer últim, assenyalar que no deixem de banda la responsabilitat social. Realitzem accions solidàries a través d’un voluntariat que combina aprenentatge i servei.\nCompetències bàsiques disciplinars\nA Batxillerat treballem amb una sèrie de competències.\nCompetència en comunicació lingüística i literària\nCreat per Academica Corporation, el Diploma Dual és el programa oficial de convalidació de títols de Batxillerat que permet als estudiants millorar ostensiblement el seu nivell d’anglès i obtenir dues titulacions simultànies: la pròpia del seu país i l’American High School Diploma, reconeguda en tots els països i universitats del món.\nEs pot cursar des de 2n d’ESO i es realitza 100% on-line, com si es tractés d’una activitat extraescolar. Els/les alumnes faran un total de sis assignatures durant la Secundària i el Batxillerat (l’equivalent a sis crèdits estatunidencs), de les quals quatre són obligatòries i dues optatives. Això possibilita estudiar matèries que no formen part del currículum europeu i que suposen un plus de motivació, com Fotografia Digital o Criminologia.\nPreparació per a les proves PAU\nPreparem a l’alumnat per afrontar amb garanties les proves d’accés a la universitat.


El Camí de la Filosofia – Quaderns de Viatge\nEl Camí de la Filosofia\nBy Ferran Garcia On 14 Març 2011\nEns llevem a les set i anem a esmorzar a l’estació de tren, un cafè expresso Illy molt bo i unes pastes de la botiga del costat. Després agafem l’autobús 203 per anar al Palau Imperial (Kyoto Gosho). Hi arribem una mica justos, a les 9:40. S’hi ha d’arribar com a màxim 20 minuts abans de les deu que es l’hora que comença la visita al matí, perquè s’ha d’omplir una fulla demanant la visita. Com a contrapartida l’entrada es gratuïta. Tenim un guia suplent que no parla gaire bé l’anglès i va llegint l’ informació. La visita al recinte es fa a través dels jardins des de on anem veien els edificis i gaudim del mateix jardí.\nEl Palau Imperial inicial data del 794 i es va reconstruir en repetides ocasions després de ser destruït en diversos incendis. La construcció actual te una localització diferent, es mes petit que l’original i es del 1855. Te una arquitectura senzilla, però imponent i encara es fa servir per l’entronització del nou emperador i altres cerimònies. Kyoto va ser la capital del Japó al voltant de 1.000 anys.\nNosaltres entrem per la Porta Seishomon i en una sala d’espera ens passen una pel·lícula i podem deixar les nostres coses en una taquilla. Bordejant els edificis per fora passem per davant de l’Okurumayose, l’entrada que es feia servir per les visites oficials dels cortesans que se’ls hi havia atorgat el permís per entrar al recinte del palau. Seguim amb el Shodaibunoma, la sala d’espera dels cortesans en visita oficial. Son tres habitacions anomenades segons els dibuixos de les portes corredores: l’habitació dels tigres, la de les grues (“grullas”) i la de les cireres. Els cortesans esperaven en habitacions diferents depenent del seu rang.\nDes de les Portes Gakkamon, Jomeimon i Nikkamon podem veure el Shishinden, però no podem entrar-hi. El Shishinden va ser reconstruït al 1855, es el símbol del Palau Imperial de Kyoto i es l’edifici mes important de aquest complexa. Es fa servir per cerimònies transcendents com l’entronització. Esta construït totalment en fusta i te el disseny arquitectònic de irimoya (sostre de quatre i dos aigües) i terra sobrealçat. Al costat de les escales de la entrada te un cirerer a l’est i un taronger tachibana al oest que tenen una funció important a les cerimònies.\nEl Seiryoden va ser la residencia del emperador abans de que es construís l’Otsunegoten. Esta fet en el tradicional estil shinden com el Shishinden, però el terra es mes baix. L’edifici te moltes particions interiors fen-lo mes apropiat per la vida diària com a residencia. L’Otsunegoten es d’estil shoin, es va construir al segle XVI quant el Palau Imperial va ser restaurat i es va convertir en la residencia habitual de l’Emperador. Des de aleshores hi van viure els Emperadors fins que la capital va ser transferida a Tokyo el 1869. El Kogosho es feia servir en ocasions quant l’Emperador rebia els Shoguns o els Daimyos. El Jardí Oikeniwa es molt maco, te un estany amb un pont anomenat Keyakibashi en forma d’arc i molts arbres.\nAnem seguin el nostre guia poc experimentat fins que ens torna al “waiting room”. Recollim les nostres coses i anem a buscar l’autobús (203 o 102) per anar al Temple Ginkaku-ji (Temple de Plata) fet construir per el Xogum Ashikaga Yoshimasa al 1482 com a vil·la campestre. Al volia recobrir de plata per fer una cosa similar al Kinkaku-ji (Temple Daurat) construït per el seu avi Yoshimitsu, però es van acabar el diners i l’ edifici no es va poder cobrir de pa de plata. Després de la mort de Yoshimasa la vil·la es va convertir en un temple. S’entra al recinte passant per un impressionat passadís d’alts esbarzers i tens la sensació que estàs en un laberint. El Kannon-den (Ginkaku) es un edifici amb una planta baixa (Shinku-den) construïda en estil shoin, l’estil de les residencies tradicionals japoneses, i un segon pis (Cho-onkaku) estil temple xinés. Una au fènix a la teulada que mira constantment a l’est guarda el Ginkaku. El temple esta dedicat a Kannonbosatsu, la Deessa de la Misericòrdia. El Togo-go, un altre edifici construït en el vell estil shoin amb un pis estil irimoya i una teulada de xiprer japonès, es la casa de te mes antiga del Japó i es considera el prototip de totes les altres. El jardí va ser dissenyat pel gran paisatgista Soami. Hi trobem un con d’arena blanca i sorra meticulosament rasclada, sembla ser que simbolitzen una muntanya i un llac. Seguim una senda plena de raconets que ens porta fins dalt de la colina des d’ on tenim una vista esplèndida del recinte i de la ciutat.\nA la entrada de aquest temple ens hem trobat a la parella d’holandesos que van conèixer mentre fèiem el Camí de Nakasendo i ens els hem anat creuant durant la visita. El mon es molt petit o tots els turistes anem als mateixos llocs. Sortint del recinte, mengem una sopa en un senzill restaurantet de fusta i agafem el Camí de la Filosofia (Tetsugaku-no-michi) que va des de el temple Ginkaku-ji al nord fins al Temple Nazen-ji al sud. Es un passeig d’un kilòmetre que segueix un canal bordejat per antigues cases de fusta i alguns temples. Els arbres estan despullats de fulles en aquesta època, però no crec que els cirerers trigin a florir.\nCaminem a ritme pausat mirant alguna que altre tendeta fins arribar al Temple Eikando Zenrin-ji. Aquest temple va ser fundat al 855 pel monjo Shinsho amb el non de Zenrin-ji i va canviar el seu nom per Eikando al s.XI per honrà al monjo Eikan. A finals del període Heian, l‘abat Yokan (1033-1111) conegut normalment com Eikan va ser nombrat sacerdot suprem i va expandir molt el temple. Eikan entonava el Nembutsu 60.000 vegades al dia i feia molts esforços per ajudar a la gent pobre. Va rebre el respecta de molta gent i per això Zenrin-ji es va passar a dir Eikando. Recitar i cantar el Nembutsu es la practica principal del budisme Shin. Namu Amida Butsu es la versió japonesa de Namo Amitabba Buddhaya del sànscrit, que vol dir “prenc refugi (confio) en el Buda de la Vida i de la Llum incommensurables”. La paraula Nembutsu es Buda en japonès i el Nembutsu es una oració viva, essencial, procedent d’Amida, que permet que visquem veritablement feliços, transformant la nostra confusió i patiment en el nostre potencial veritable com a essers humans autèntics i espirituals. Dons bé, al sud del recinte hi destaca la sala Amida-do amb l’ imatge de Mikaeri Amida (Buda mirant al costat) que te llegenda. El mite diu que, quant Eikan tenia 50 any, el 15 de febrer de 1082, molt d’hora, un mati molt fred, mentre estava entonant el Nembutsu amb un grup de monjos caminant al voltant de la estàtua de Amida, aquesta va prendre vida i Eikan, sorprès, va parar el ritual. El Buda va mirar per sobre de l’espatlla al monjo i li va dir: “Yokan ets molt lent”, que a la versió moderna seria “Yokan, ja estàs tardant”. Des de aleshores, diu l’historia, l’estàtua esta en aquesta posició. En algunes versions el Buda s’uneix als monjos en la dansa ritual. Aquí no afegiré comentaris personals.\nEl temple es ple de claustres i jardins que son una delícia. Alguns edificis exhibeixen algunes mampares pintades, n’hi ha una amb uns tigres molt especials. Un corredor (Goryuro) fet de fusta ondeja per els contorns de la muntanya i sembla un drago adormit, i es per això que li han donat aquest nom. També te una pagoda de dos pisos (Taho-to) des d’ on hi ha bones vistes. Entre les plantes hi ha un jardí sec amb sorra bellament rasclada.\nJo no he sigut previsora i se m’han acabat les piles de la càmera a mitja visita d’aquest temple. No puc fer mes fotos, però l’August supera les meves expectatives i no m’he de amoïnar. Així dons, em relaxo i gaudeixo del camí. A la sortida del temple veiem uns autocars escolars que porten un ninot enganxat a la part del davant. Esta clar que es per advertir que porta nens, però fa una mica de “juju”.\nA l’altre extrem del camí de la filosofia entrem al Temple Nanzenji, construït al 1264 per ser la vil·la de l’Emperador Kameyama, però a la seva mort, el 1291 es va consagra com a temple zen. La guerra civil del segle XV el va destruir en gran part, l’edifici actual data del segle XVII i avui en dia es la seu de l’escola zen Rinzai. L’enorme Porta Sanmon a l’entrada es una imponent estructura de fusta fosca construïda al 1628 que ens introdueix en el temple. Hi ha un aqüeducte elevat que inclou arcs de mig punt i esta fet amb totxos, una mena de construcció poc habitual al Japó. Pugem unes escales empinades i ens trobem el Jardí Hojo amb sorra rastellada amb una simplicitat refinada i digna. El Pavelló Hojo, en front del jardí, va ser traslladat des de el Palau Imperial després de ser conferit al temple per l’Emperador Goyozei al 1611. Es representatiu del bonic i ric estil shinden-zukuri japonès. L’edifici conte impressionants portes corredores amb pintures de tigres i obres mestres de l’escola Kano.\nDesprés d’aquest recorregut pel Camí de la Filosofia volem anar a Gion i un grup de joves ens orienta per agafar un autobús fins a Maruyama-Koen. Un cop allà, entrem en aquest tranquil parc, passem per davant del Santuari de Yasaka-jinja, pels jardins paisatgístics, pels estanys i per les paradetes. Ens comprem un pinxo de salsitxa, que ja es va tornant una conducta habitual, i berenem mentre veiem com la gent es passeja tranquil·la. Descobrim empinats carrers empedrats amb autèntics edificis tradicionals i ens hi perdem una estona.\nSortint del parc ens trobem de cap amb el barri de Gion i com que son quarts de sis hi ha molt de moviment. Ens passegem pels carrers de las geishes, entre les cases de fusta amb fanalets vermells. Tenim la sort de veure una geisha pujant a un cotxasso que l’espera a la porta i ens trobem una maiko molt maca caminant amb pressa pel carrer. També veiem un home gran molt elegant baixar d’un cotxe impressionant portat per un xofer i anar caminant amb el seu basto fins a una casa de geishes. Se’ns va fen fosc i la sensacional llum blavosa del cap vespre ens deixa definitivament. Entrem a una de les botigues del barri i una dependenta molt xic ens atent i m’ajuda a escollir un quimono de coto. L’amo de la tenda ens observa discret des del fons del local, mig tapat per unes cortines. Sembla que no hi sigui, però quan finalment amb decideixo per un dels models, la dependenta em fa saber que patró em regala el cinturó. Sopem en un restaurantet molt agradable al mateix Gion i mengem força bé.\nTornem a l’hotel amb l’autobús i com que no hem begut vi sopant ens comprem un parell de botelletes de vi australià a un supermercat de l’estació per fer festa. A una de les botigues de l’hotel em compro un parell de jaquetes de quimono estupendes.\nVeiem les noticies de la TV3 sobre el tsunami. Donen mes noticies de la central nuclear de Fukushima que es va danyà en el tsunami i diuen que hi ha emissions radioactives a l’aire. Nosaltres estem molt lluny, a mes de 1000 km i no tenim perill, però els familiars i amics estan preocupats i ens van enviant noticies del que es diu a Barcelona.\nAsia, Kyoto, Ruta Nipona. Japó\nKyoto, Ruta Nipona. Japó\nTemples, castells i geishes


Hui dimarts conclou el període d’admissió d’alumnes per a Infantil i Primària i demà comença per a l’alumnat de la resta d’etapes educatives | Vivir en Pinoso\nHui dimarts, 16 de juny, és l’últim dia per a sol·licitar l’admissió d’alumnes per als centres educatius d’Infantil i Primària de cara al pròxim curs 2020-2021. Un período que ha estat obert des del passat 8 de juny.\nHem de recordar que, a conseqüència de la Covid-19, la Conselleria d’Educació ha implantat el sistema telemàtic www.telematricula.es, encara que la regidora d’Educació, Silvia Verdú, comentava fa uns diez a la ràdio municipal que en el cas del Pinós, al ser un poble xicotet i sabent que ací no faltaran places, els centres educatius pinosers han oferit un horari d’atenció a les famílies per a que aporten tota la documentació, de 10:30 a 13:30 hores”.\nEstes gestions es fan amb cita prèvia i els centres ajuden als pares i mares a fer els tràmits telemàtics.\nTambé recordar que entre tota la documentació que es demana, l’únic que no hauran d’aportar els pares és el certificat d’empadronament o de residència, donat que s’encarregarà de demanar-lo a l’ajuntament el propi centre quan dispose del llistat d’alumnes per al curs 2020-2021.\nEls llistats provisionals es publicaran el dia 1 de juliol i els definitius el 10 de juliol, mentre que per a la formalització de la matrícula les dades són del 13 al 29 de juliol.\nPel que fa a l’institut “José Marhuenda Prats”, el període d’admissions estarà obert des de demà dimecres, 17 de juny, fins el dia 25.\nL’equip directiu del centre recorda que el procés d’admissió solament l’haurà de fer l’alumnat que vaja a començar estudis de 1er de Batxillerat, 1er de cicles formatius de grau mitjà i 1er de Formació Professional Bàsica (FPB) en el proper curs escolar.\nPer altra banda, el procés de matrícula s’iniciarà el 22 de juny i serà necessari sol·licitar cita prèvia en el telèfon 96 695 72 85.\nL’alumnat que cursarà 1er d’ESO també pot recollir la documentació en els seus respectius col·legis. La resta de l’alumnat, en cas de no poder descarregar-la, tindran oportunitat de recollir-la en la consergeria del centre.\nPel que fa al Banc de Llibres, la devolució es realitzarà el mateix dia que es formalitze la matrícula acudint al centre. Amb els llibres es portarà la instància de devolució signada.


El Consorci de la Zona Franca de Barcelona s’alia amb Casa Amèrica Catalunya - Monogràfics - Més informació - e-notícies\nMonogràfics · 20 d'Abril de 2021. 13:04h.\nEl Consorci de la Zona Franca de Barcelona (CZFB) i Casa Amèrica Catalunya han signat aquest matí un conveni de col·laboració per reforçar les relacions de l'entitat amb models d'economia amb valors (desenvolupament cultural, sostenibilitat ambiental, inclusió social) de Llatinoamèrica i el Carib, consolidant el posicionament de CZFB com a referent per als que vulguin desenvolupar activitats d'innovació i indústria 4.0 a Europa.\nEn l'acte de la signatura, que ha tingut lloc a les oficines del CZFB, han participat Marta Nin, directora de Casa Amèrica Catalunya, i Blanca Sorigué, directora general del Consorci de la Zona Franca de Barcelona.\nBlanca Sorigué ha remarcat les bones relacions que ha mantingut tradicionalment el CZFB amb els països de Llatinoamèrica i el Carib i ha assenyalat que "aquesta col·laboració amb Casa Amèrica Catalunya ens permetrà treballar en la creació de noves aliances que impulsin el desenvolupament conjunt d'una nova economia en la qual les empreses llatinoamericanes trobin a Barcelona les oportunitats necessàries per incrementar la seva presència a Europa".\nPer la seva banda Marta Nin ha destacat que "després de la greu situació provocada per la pandèmia del Covid-19, és revelador que en molts espais d'Amèrica Llatina i el Carib s'hagin consolidat o sorgit iniciatives empresarials singulars i sostenibles que avui formen part de l'economia circular. Per això hem considerat important impulsar amb el Consorci de la Zona Franca de Barcelona aquestes jornades d'intercanvi dedicades a l'economia amb valors, l'economia del futur si volem seguir avançant cap a un món més just i raonable".\nNoves Economies de la regió llatinoamericana\nEn els últims anys, el CZFB ha augmentat la seva vinculació amb Amèrica Llatina, convertint-se en un gran aliat de la regió per al creixement de sectors clau com la logística. En aquest sentit, en el marc del Saló Internacional de la Logística (SIL), Barcelona va acollir el 2016 i 2019 el Congrés ALACAT, el major Congrés d'Operadors Logístics, Agents de Càrrega i de Duanes d'Amèrica Llatina. Així mateix, l'edició de 2018 del SIL va integrar el Congrés de l'Associació d'Agents de Duanes de les Amèriques (ASAPRA), que fins al moment mai s'havia celebrat a Europa.\nEn aquest sentit, el 2020 el CZFB va decidir impulsar la creació del SIL Amèriques a Barranquilla (Colòmbia) en aliança amb Corferias i la Federació Colombiana d'Agents Logístics en comerç internacional FITAC. Tot i que a causa de les circumstàncies sanitàries produïdes per la pandèmia de Covid-19 l'esdeveniment va haver de posposar-se, el CZFB manté la seva aposta per la trobada, que se celebrarà tan aviat com la situació ho permeti.